湖北上吳勝之運使有感而言非詩也
作者：戴復古
朝代：宋

paragraphs: 蒼生積釁久，天欲盡殺之。
干戈殺不盡，繼以大旱饑。
田野委餓莩，道路紛流離。
衆人識天意，不敢加扶持。
公懷佛子性，逆天救民命。
擅移太倉粟，衆拂生塵甑。
全活十萬家，九州詠仁政。
逆天天弗怒，鬼神胡不恕。
白玉尚指瑕，青蠅工點素。
秋風動蓴鱸，公亦思歸去。
問公歸去兮，蒼生誰怙恃。